nguni, tirso, sa kasaysayan ng balagtas na iyan ay nasasabi bang siya ay nagkaroon ng dalawang selia? kung gayon, kahi'makata ka, ay hindi mo maipagpapalagay na ikaw ay si balagtas. dalawa ba ang elsang kinakaulayaw ko sa sandaling ito? hindi nga; datapwa'samantalang di mo napapawi ang paniwala kong ang iyong selia'si teang, ngayong magkasarilihan tayo sa gabing ito ay di ko masasangayunan ang iyong halimbawa. ang selia ko'si teang? isang paratang na salat na salat sa katotohanan! si teang ay malayo na, nagpakalayolayo upang patibayan ang wika ko sa iyo na ang pagkikilala namin ay ganap nang natapos; at sa kalaliman ng hatinggabing ito ay ikaw ang aking kaniig at siyang tanging pinaghihingahan ng lalong dalisay kong damdamin. may iba pa kayang selia ang makata sa sandaling ito, elsa, liban sa iyo? minsan pang natigilan ang mestisa. nagaagawan sa kanyang panimdim ang pagibig at pangamba.